PATVIRTINTA

Jonavos pradinės mokyklos

direktorės 2017 m. rugsėjo 10 d.

įsakymu Nr. V1-

**JONAVOS PRADINĖS MOKYKLOS  SOCIALINIO PEDAGOGO**

**2017-2018 mETŲ veiklos pLANAS**

**Socialinės pedagogės veiklos tikslas** – pedagogo veiklos tikslas – padėti įgyvendinti vaiko ir mokinio teisę į mokslą, užtikrinti jo saugumą mokykloje bei sudaryti prielaidas pozityviai vaiko ir mokinio socializacijai ir pilietinei brandai.

Socialinio pedagogo veikla grindžiama vaiko ir mokinio interesų, orumo, individualizavimo, visapusiškumo, prieinamumo, vaiko dalyvavimo priimant su juo susijusius sprendimus, bendradarbiavimo, konfidencialumo principais.

**Prioritetai:**

* vertinti socialinės pedagoginės pagalbos mokiniams poreikį ( kartu su specialistais).;
* teikti, konsultuoti mokinius, jų tėvus (globėjus, rūpintojus), mokyklos bendruomenę socialinių pedagoginių problemų sprendimo, socialinės pedagoginės pagalbos teikimo klausimais;
* dalyvauti sprendžiant krizinius atvejus mokykloje, ugdymo ir socialinių įgūdžių problemas;
* numatyti socialinės pedagoginės pagalbos teikimo mokiniui būdus bei formas bendradarbiaujant su mokytojais, klasių vadovais, tėvais (globėjais, rūpintojais), kitais specialistais, švietimo pagalbos įstaigomis, kitais su vaiku ir mokiniu dirbančiais asmenimis, socialinių paslaugų ir sveikatos priežiūros įstaigomis, teisėsaugos institucijomis, socialiniais partneriais.
* inicijuoti ir įgyvendinti prevencines veiklas bei socialinio ugdymo projektus kartu su mokyklos Vaiko gerovės komisija ir mokyklos savivaldos grupėmis, ugdant vaikų ir mokinių gyvenimo įgūdžius;
* atlikti aktualius socialinius pedagoginius tyrimus mokykloje, atsižvelgiant į mokyklos bendruomenės poreikius (prioritetus, strateginį ir metinį veiklos planus);
* rinkti, kaupti ir analizuoti informaciją, reikalingą mokinių problemoms spręsti, bendradarbiaudamas su mokyklos bendruomene, esant būtinybei – su kitomis institucijomis.

**Pagrindinės socialinės pedagogės veiklos formos:**

* individualus darbas su mokiniais;
* darbas su šeimomis (globėjais ar rūpintojais);
* darbas su klasių auklėtojais, mokytojais, vadovais;
* užimtumo organizavimas (prevencinė veikla);
* bendradarbiavimas su vietos bendruomene ir kitais socialiniais partneriais;
* komandinis darbas;
* tiriamoji veikla;
* mokinių maitinimo koordinavimas mokykloje;
* kvalifikacijos kėlimas;
* kita veikla.

**Praktinė veikla:**

* vertina socialinės pedagoginės pagalbos vaikui ir mokiniui poreikius (kartu su kitais specialistais), esant būtinybei gali lankytis pamokose, neformaliojo ugdymo ir kitose veiklose
* tarpininkauti ir padėti šalinti priežastis, dėl kurių vaikai ir mokiniai negali dalyvauti privalomame švietime, lankyti mokyklos ar vengia tai daryti;
* konsultuoja mokytojus socialinės pagalbos, socializacijos klausimais.
* dalyvauja sprendžiant konfliktines situacijas.
* atstovauja mokyklai bendruomenės socialiniuose reikaluose.
* dirba su mokiniais (individualiai ir grupėmis).
* teikia ilgalaikę ir trumpalaikę pagalbą turintiems socialinių problemų moksleiviams.
* palaiko ryšį su elgesio, rizikos grupių moksleivių šeimomis, esant poreikiui lanko juos namuose bei koordinuoja pagalbą šeimai.
* sistemingai tvarko nemokamo mokinių maitinimo mokykloje dokumentus, moksleivių sąrašus.
* teikia informaciją mokinių tėvams ir pedagogams apie socialinės paramos šeimai bei nemokamo maitinimo tvarkos mokykloje pokyčius.
* dalyvauja mokyklos Vaiko gerovės komisijos veikloje.
* vykdo nelankančių mokyklos mokinių apskaitą.
* atlieka tyrimus (rekomendavus mokyklos administracijai ir pedagogams, iškilus probleminei situacijai).
* organizuoja paskaitas, diskusijas, bei susitikimus su kompetentingais mokyklos bendruomenei žmonėmis
* dalyvauja mokyklos mokytojų tarybos posėdžiuose, vadovų susitikimuose , teikia siūlymus, kelia problemas, teikia rekomendacijas padėčiai gerinti.
* kontroliuoja mokinių pamokų lankymą, bendradarbiauja su  klasių vadovais, mokytojais, sveikatos priežiūros specialiste, prisideda prie bendrų mokykloje vykdomų projektų-programų.

**Siekdamas vaiko gerovės ir saugumo socialinis pedagogas vykdo šias funkcijas:**

* Įvertinimo (renka informaciją, analizuoja, daro išvadas).
* Konsultacinę (pataria, padeda, konsultuoja).
* Vadybinę (organizuoja, telkia, planuoja, priima sprendimus ir už juos atsako).
* Korekcinę (skatina, įgalina, padeda adaptuotis, aktyvina, mobilizuoja).
* Šviečiamąją (informuoja, aiškina).
* Koordinacinę (palaiko ryšius, siunčia-perduoda informaciją).
* Prevencinę (numato neigiamus reiškinius, poelgius ir padeda jų išvengti).
* Teisinę (atstovauja, gina vaiko interesus).
* Socialinio ugdymo.

**PLANUOJAMAS VEIKLOS TURINYS**

|  |  |  |  |
| --- | --- | --- | --- |
|  | Veiklos turinys | Metodai | Atsakingas asmuo |
| **Individualus darbas su mokiniais** | Parengti socialinės rizikos korteles mokiniams, turintiems elgesio bei lankomumo problemų. | Individualus/grupinis darbas su mokiniais, turinčiais elgesio problemų, bei priklausančių rizikos grupei. | Socialinė pedagogė |
| Socialinių įgūdžių lavinimo užsiėmimai specialiųjų poreikių bei rizikos grupės mokiniams.  Veikla fiksuojama mokyklos elektroniniame dienyne. | Pokalbiai, netradicinės erdvės, žaidimai, situacijų analizės, socialinių įgūdžių užsiėmimai pagal patvirtintą grafiką. | Socialinė pedagogė, |
| Susipažinimas su mokiniais, kurie klasėje atvyko mokytis iš kitų mokyklų. | Individualūs pokalbiai su moksleiviais.  Anketavimas. | Socialinė pedagogė |
| Praktinius įgūdžius, kaip spręsti konfliktus be jėgos panaudojimo. | Klasės valandėlių metu ugdyti tinkamo problemų sprendimo, socialinius ir savisaugos įgūdžius. | Socialinė pedagogė,  Klasių auklėtojai |
| **Darbas su šeimomis** | Rinkti duomenis apie socialinės rizikos šeimas. | Esant būtinybei aplankyti šeimas, siekiant įvertinti šeimos socialines buitines sąlygas. | Socialinė pedagogė,  Klasių auklėtojai |
| Susirinkimų metu platinti lankstinukus apie socialinę pagalbą, patyčias, saugumą, rūkymo žalą, energetinius gėrimus. | Dalyvauti tėvų susirinkimuose.  Nustatyti mokyklos saugiausias (nesaugias) vietas. | Socialinė pedagogė. |
| Vesti individualius pokalbius su tėvais dėl mokinių lankomumo , elgesio problemų ir pan. | Sutartys su mokiniu ir jo šeima.  Elgesio korekcijos sutartys | Socialinė pedagogė |
| **Darbas su klasės auklėtojais** | Rinkti informaciją apie mokinius kuriems reikia socialinės pedagoginės pagalbos padedant klasių auklėtojams. | Bendradarbiavimas su klasių auklėtojais sprendžiant mokinių socialines – pedagogines problemas. | Socialinė pedagogė |
| Kartu su klasės auklėtoju lankytis moksleivio namuose. | Lankymasis moksleivio namuose. | Socialinė pedagogė  Klasių auklėtojai |
| **Užimtumo organizavimas (prevenciniai renginiai)** | Prevencinių renginių, paskaitų diskusijų, akcijų, socializacijos programų rengimas, organizavimas. | Širdies diena .  Tolerancijos dienos  paminėjimas.  Savaitė be patyčių .  Gegužė – mėnuo be smurto.  Prevencinė projektinė diena „ Aš saugus ir užimtas“.  Vasaros stovyklos programa.  Specialioji Olmpiados praograma „ Jaunieji atletai“(programos pradžia 2017.09.10-2017.12.31). | Socialinė pedagogė |
| **Tiriamoji veikla** | Parengti mokyklos socialinį pasą.  Sukaupti informaciją apie mokinius:  a) iš socialinės rizikos šeimų;  b)globojamus;  c)socialiai remiamus.  Tirti ir įvertinti tyčiojimosi ir smurto reiškinių išplitimą mokykloje  ( mokiniams ir tėvams ) | Sudaryti sąrašai.  Anketos. | Socialinė pedagogė |
| **Kvalifikacijos kėlimas** | Dalyvauti rajono socialinių pedagogų metodinės grupės veikloje.  Dalyvauti seminaruose, konferencijose. | Pasidalijimas gerąja patirtimi. | Socialinė pedagogė |
| **Socialinės pagalbos teikimas bendradarbiaujant su socialiniais partneriais** | Kreiptis pagalbos sprendžiant rizikos grupės šeimų problemas, moksleivių mokyklos nelankymo problemas. Palaikyti ryšius su Vaiko teisių apsaugos skyriumi. | Bendradarbiauti su VTAS, Jonavos Socialinių paslaugų skyriumi. | Socialinė pedagogė |
| Bendradarbiavimas su Jonavos policijos organizuojant bendrus prevencinius renginius, akcijas.  Jonavos komisariato prevencijos skyrius.  Jonavos priešgaisrinė gelbėjimo tarnyba.  Jonavos Krašto muziejus  Jonavos Vaistinė .  11-oji šaulių kuopa. | Edukacinės valandėlės,  Parodos , renginiai.  „ Būk saugus, moksleivi“.  „ Šviesoforas“,  Prevencinė projektinė diena „ Aš saugus ir užimtas“. | Socialinė pedagogė |
| Dalyvauti projektinėje veikloje. | Bendradarbiauti su klasių auklėtojais, kitais mokytojais vykdant projektinę veiklą. | Socialinė pedagogė |
| Padėti mokytojams geriau suprasti, kaip vaikų socialinės problemos veikia jų elgesį, pažangumą, lankomumą. | Dirbti komandoje su mokyklos administracija, mokytojais sprendžiant įvairias mokyklos problemas. | Socialinė pedagogė |
| Dalyvauti Vaiko gerovės komisijos darbe | Įtraukti mokyklos mokytojus, kitus specialistus sprendžiant įvairias mokinių, šeimų problemas. | Socialinė pedagogė |
| **Kita veikla** | Informacinė šviečiamoji veikla. | Lankstinukų aktualiomis temomis gaminimas ir platinimas. | Socialinė pedagogė |
| Nemokamo maitinimo organizavimas. | Vesti nemokamo maitinimo apskaitos žiniaraštį. | Socialinė pedagogė |
| Vaisių ir pieno vartojimo skatinimas mokykloje | Vaisių ir pieno vartojimo skatinimo programos vykdymas | Socialinė pedagogė |
| Supažindinti su pagalbos mokiniui, mokytojui ir mokyklai teikiančių institucijų, adresais ir telefonais. | Stendas, lankstinukai. | Socialinė pedagogė |

PASTABA: Veiklos programa gali keistis, pagal susidariusią situaciją.

Aptarta Jonavos pradinės mokyklos mokytojų tarybos 2017 m. rugsėjo 8 d. posėdyje, protokolas Nr.S2-8

SUDERINTA

Jonavos pradinės mokyklos

Direktorės pavaduotoja ugdymui

............................................

(parašas)

Rita Dapšienė

...........................................

(data)